Diari Oficial de la Generalitat Valenciana


Sumari del DOGV 8059, del 09-06-2017 (2017/5144)

RESOLUCIÓ de 7 de juny de 2017, del director general de Centres i Personal Docent, per la qual s'amplia el termini de presentació de sol·licituds de les subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular per al curs escolar 2017-2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5144


Data del document
:   07-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 7 de juny de 2017, del director general de Centres i Personal Docent, per la qual s'amplia el termini de presentació de sol·licituds de les subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular per al curs escolar 2017-2018. [2017/5144]  
Mitjançant l'Ordre 26/2016, de 13 de juny, de la Conselleria d'Educació, Investigació, Cultura i Esport, es regula el programa de reutilització, reposició i renovació de llibres de text i material curricular a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana i es determinen les bases reguladores de les subvencions destinades en centres docents privats concertats i centres docents de titularitat de corporacions locals (DOCV 7806, 15.06.2016).  
  
Per Resolució de 24 de maig de 2017, de la Conselleria d'Educació, Investigació, Cultura i Esport, es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular per al curs escolar 2017-2018 (DOGV 8049, 26.05.2017).  
En l'apartat quart de la dita resolució, s'estableix el termini i la forma de presentació de les sol·licituds de subvenció per part dels centres docents privats concertats i centres de titularitat de les corporacions locals de la Comunitat Valenciana amb alumnat escolaritzat en els nivells educatius d'Educació Primària, Educació Secundària Obligatòria, Formació Professional bàsica i Educació Especial.  
  
Atesa la repercussió social i econòmica d'aquestes subvencions i en la mesura que amb una ampliació del termini assenyalat en el paràgraf anterior no es perjudiquen drets de tercers, es fa necessari ampliar el dit termini, tot això de conformitat amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.  
Així, d'acord amb el que preveu la disposició final segona de l'Ordre 26/2016, de 13 de juny, de 2016 abans mencionada, resolc:  
  
Primer  
Ampliar, fins al dia 14 de juny de 2017, el termini de presentació de sol·licituds per part dels centres docents privats concertats i centres de titularitat de les corporacions locals de la Comunitat Valenciana, de les subvencions destinades a la reposició i renovació de llibres de text i material curricular per al curs escolar 2017-2018.  
  
Segon  
Publicar la present resolució en el Diari Oficial de la Generalitat Valenciana, als efectes previstos en l'article 32 i 41 de la Llei 39/2015, d'1 d'octubre, del procediment administratiu comú de les administracions públiques.  
La present resolució no és susceptible de recurs, sense perjudici del que siga procedent contra la resolució que pose fi al procediment, d'acord amb el que disposa l'article 32.3 de la Llei 39/2015, d'1 d'octubre.  
  
València, 7 de juny de 2017.- El director general de Centres i Personal Docent: José Joaquín Carrión Candel.